**Vysvetlenie informácií č. 8**

Otázka:

Zväzok 1, časť A2 „Kritériá na vyhodnocovanie ponúk a pravidlá ich uplatnenia“ v bode 6. „Kritérium K5 – Lehota výstavby“ v podbode „5.2. Spôsob hodnotenia Kritéria K5“ je uvedené okrem iného:
Do doby výstavby sa započíta obdobie od schválenia realizačnej dokumentácie stavebným dozorom po ukončenie výstavby. Pri čom v rámci hodnotenia získava 100 bodov uchádzač ktorý túto lehotu výstavby zvládne zrealizovať za menej alebo rovnako ako 150 dní a 0 bodov získava uchádzač ktorý túto lehotu výstavby zvládne zrealizovať za viac alebo rovnako ako 210 dní.
Zväzok 1, časť B „Prílohy pokynov pre záujemcov / uchádzačov“ v prílohe B2A. „Harmonogram prác“ v tabuľke míľnikov určuje okrem iného:
Míľniky Lehota ukončenia
(Počet dní od začiatku LV podčlánok 8.1. FIDIC) Popis Míľnika Podklad pre vyhodnotenie ukončenia Míľnika

Míľnik č. 3

Predloženie dokumentácie pre realizáciu prác (DRS) 210 Predloženie konceptu dokumentácie DRS k pripomienkam Stavebnotechnickým dozorom potvrdený termín odovzdania dokumentácie pre realizáciu stavby

Míľnik č. 4

Ukončenie obmedzenia cestnej premávky na diaľnici D1 330 Ukončenie obmedzenia cestnej premávky na diaľnici D1. Uvoľnenie staveniska pod mostom 232-05 pre staveniskovú dopravu koncesionára D4R7. Stavebnotechnickým dozorom potvrdené ukončenie prác

Zväzok 1, časť A2 „Kritériá na vyhodnocovanie ponúk a pravidlá ich uplatnenia“ v bode 7. „Kritérium K6 – Lehota na vypracovanie projektovej dokumentácie“ v podbode „7.2. Spôsob hodnotenia Kritéria K6“ je uvedené okrem iného:
Do lehoty vypracovania projektovej dokumentácia sa započíta obdobie od zahájenie lehoty výstavby podľa článku 8.1. FIDIC po odovzdaniu konceptu dokumentácie stavebnému dozoru. Pri čom v rámci hodnotenia získava 100 bodov uchádzač ktorý túto lehotu výstavby zvládne zrealizovať za menej alebo rovnako ako 45 dní a 0 bodov získava uchádzač ktorý túto lehotu výstavby zvládne zrealizovať za 60 dní.
V logike vyššie uvedeného kritéria K6 je v rámci časových sledov pre harmonogram prác uvažované minimum 45 dní na spracovanie dokumentácie, ktoré je možné zrkadliť na spracovanie dokumentácie FTP, ďalej tiež na zmenu DSP a následne taktiež na DRS (vrátane schvaľovacích lehôt 21 dní podľa FIDIC na pripomienky ku konceptu ako aj na odsúhlasenie čistopisu dokumentácie)
Stavebné konanie (zmena stavby pred dokončením) má podľa platnej legislatívy nasledovné lehoty:
30 dní – na vydanie oznámenia o začatí stavebného konania
30 resp. 60 dní - rozhodnutie vo veci konania
15 dní – oznámenie o rozhodnutí / nadobúdanie právoplatnosti.
Z uvedého vyplýva že lehota stavebného konania odo dňa podania žiadosti po nadobudnutie právoplatnosti rozhodnutia je 75 dní resp. 105 dní (v zvlášť zložitých prípadoch).
Celková dĺžka spracovania dokumentácie vrátane stavebného konania je teda minimálne:
FTP + zmena DSP + Stavebné konanie + DRS = 45+45+75+45 = 210 dní je moment od začiatku lehoty výstavby, keď dôjde k schváleniu realizačnej dokumentácie. Na tento moment nadväzuje kritérium K5 v ktorom je hodnotená maximálnym počtom bodov doba výstavby (od momentu schválenia realizačnej dokumentácie po ukončenie výstavby) za 150 dní alebo menej a minimálnym počtom bodov je hodnotená doba výstavby 210 dní alebo viac. Za vyššie uvedených predpokladov a skutočností teda platí že od začiatku lehoty výstavby do ukončenia realizácie má uchádzač pri splnení podmienky pre získanie maximálneho počtu bodov za kritérium K5 na projekt a realizáciu celkovo 210+150 dní = 360 dní (alebo menej) a v prípade získania minimálneho počtu bodov za kritérium K5 na projekt a realizáciu celkovo 210+210 dní = 420 dní (alebo viac). Z uvedeného teda vyplýva, že míľnik č. 4 s limitom 330 dní od začiatku lehoty výstavby nezapadá do uvažovaného spôsobu hodnotenia kritéria K5 a narušuje ho tak, že pre splnenie míľnika č. 4 je potrebná lehota výstavby (t.j. od momentu schválenia realizačnej dokumentácie po ukončenie výstavby) maximálne 120 dní a to za predpokladu uvedeného vyššie v ktorom bude dĺžka spracovania dokumentácie vrátane stavebného konania v dĺžke 210 dní, čo je minimálne použiteľná dĺžka tejto lehoty pre zmeny a doplnenia riešenia ktoré je v tomto prípade nevyhnutné.

Máme za to že je v zadávacej dokumentácia chyba buďto v míľniku č. 4. V prípade ak verejný obstarávateľ trvá na míľniku č. 4 v tom prípade je hodnotiace kritérium K5 pre všetkých účastníkov súťaže bezpredmetné a nabúrava samotný princíp multikriteriálneho hodnotenia.
Otázka č.1
Môže verejný obstarávateľ vyššie popisovaný rozpor kritéria K5 a míľniku č. 4. uviesť do súladu, a to napr. formou úpravy míľnika č.4 alebo iným spôsobom tak aby nedochádzalo k vyššie popisovanému rozporu?

**Odpoveď:**

**Platia súťažné podklady. Míľnik č. 4 nie je v rozpore s vyhodnotením kritéria K5. Míľnik č. 4 nestanovuje ukončenie výstavby, ale ukončenie dopravných obmedzení na diaľnici D1. Po míľniku č. 4 ešte môžu byť realizované stavebné práce ktoré neobmedzujú premávku na diaľnici D1.**